Naturschutzgebitt Däerebësch-Waal-Hellengerbësch

D'Naturschutzgebitt Däerebësch-Waal-Hellengerbësch ass en Naturschutzgebitt zu Lëtzebuerg, an de Gemenge Beetebuerg, Diddeleng a Réiser, dat duerch e groussherzoglecht Reglement vum 14. Mee 2023 geschaf gouf.

Et huet eng Fläch vun 222,3 Hektar a läit zum Groussdeel ëstlech vun der Diddelenger Autobunn, vun der franséischer Grenz erop bis bei d'Saarautobunn. Dobäi handelt et sech gréisstendeels ëm de Lëtzebuerger Deel vun engem gréissere Bëschgebitt, dat op franséischer Säit Forêt domaniale de Zoufftgen heescht. Just den Därebrech läit westlech vun der Diddelenger Autobunn. Tëschtt Fréijoer 2022"So wird die Brücke über der A3 aussehen." lessentiel.lu, 07.02.2022. an Enn 2024"Dreispuriger Ausbau der A3 - Mobilitätsministerium: Arbeiten laufen nach Plan – 2030 soll alles abgeschlossen sein." tageblatt.lu, 08.11.2024, gouf just virun der Grenz eng 67 m laang Wëldbréck iwwer d'Autobunn gebaut, fir déi zwéin Deeler nees mateneen ze verbannen."Construction of a wildlife crossing over the A3 motorway." gio.lu, nogekuckt: 13.06.2025.

D'Naturschutzgebitt Däerebësch-Waal-Hellengerbësch iwwerlappt sech zum Deel mat de Schutzzone vu Gemenischaftlechen Intressi (Natura 2000) Bëschmassiv  Waal (LU0001076) an Diddeleng - Ginzebierg (LU0001032).

 Biller 

 Kuckt och 
 Lëscht vu Lëtzebuerger Naturschutzgebidder

 Um Spaweck 
  (nogekuckt: 11.06.2025).

Daerebesch
Kategorie:Gemeng Diddeleng
Kategorie:Gemeng Beetebuerg
Kategorie:Gemeng Réiser